**Буряад Уласай Болбосоролой болон эрдэм ухаанай яаман**

**«Ивалгын аймаг» гэhэн муниципальна байгуулалга**

**Аймагай hуралсалай захиргаан**

**Доодо Ивалгын дунда hургуули**

**Түрэлхи хэлээр**

**нээмэл хэшээлэй конспект**

**2 класс**

**Темэ: Буряад арадай онтохон « Аргатай түлеэшэн»**

**Багша: Ринчинова Ю.С.**

**2018 он**

**Темэ** : Буряад арадай онтохон « Аргатай тʏлеэшэн»

**Класс:** 2

**Зорилго**: Буряад арадай « Аргатай тʏлеэшэн» гэhэн онтохонтой танилсуулха. Онтохонуудай янзануудые дабтаха. hурагшадай хэлэлгэ , ухаан бодол , уранаар уншалгын дадал хʏгжɵɵхэ , уншаhанаа ойлгожо, тобшолол хэжэ hургаха. «Диалог» гэhэн ойлгосо ʏргэлжэлʏʏлхын тула нюур нюураар уншуулха, онтохоной удхаар оньhон үгэнүүдые тааруулха шадабари нарижуулха.

**Хэшээлэй ябаса:**

**1. Эмхидхэлэй ʏе**

**2. Хэлэлгэ hорилго**

**3. Хэшээлэй болон зорилгонуудтай танилсуулга**

Һурагшад, мʏнɵɵ анхаралтайгаар самбар тээшэ харагты. Эндэ онтохонуудай нэрэнʏʏд хоргодоод байна, ологты.

А)

|  |
| --- |
| О Н Е Ш Ы Л Н Э h Э Х Э М Н А Г А Н Д Ш А |

Б)

|  |
| --- |
| А Г Л Н А У Х Э М Н Э Т Э Ё Х О Р |

В)

|  |
| --- |
| Й Т Х Э М Э Э Р Э Э А Х А Я Т |

Харюу: «Шоные мэхэлhэн шандаган», «Хулгана тэмээн хоёр», «Мэхэтэй эрэ тахяа»

- Энэ онтохонууд юугээрээ адлиб? ( Бултадаа амитад тухай, ʏйлэдэгшэ нюурнуудынь амитад болоно, арадай)

Мʏнɵɵдэр бидэ «Аргатай тʏлеэшэн» гэhэн ʏшɵɵ нэгэ онтохонтой танилсахабди.

- Урда хэшээлнүүдтэ амитад тухай онтохонуудтай танилсаабди. Мүнөөдэр ажабайдал тухай онтохонуудтай танилсажа эхилхэбди. Таблицаар дабталга үнгэргэе.

Буряад арадай онтохонууд 3 янза болоод хубаардаг: амитад тухай, шэдитэ ба ажабайдал тухай.

|  |  |  |
| --- | --- | --- |
| Амитад тухай | Ажабайдалай | Шэдитэ |
| Амитад тухай онтохонууд соо хʏнʏʏдэй абари зан амитадай дʏрɵɵр харуулдаг. Амитад дундаа хɵɵрэлдэдэг. | Ажабайдалай онтохонууд соо ʏгытэй , баян зоной ажабайдал , тэдэнэй харилсаан тухай бэшэгдэдэг. hʏбэлгэн бэрхэ хʏбʏʏд , басагад тухай хɵɵрэгдэдэг. | Шэдитэ онтохонууд соо ямар нэгэн юумэндэ шэди оруулжа, ʏнэн болоhон юумэн шэнгеэр харуулдаг. Шэдитэ ʏйлэ хэрэгʏʏд болодог. |

**4. Шэнэ темэ ʏзэлгэ. Зохёол бʏхэлеэр хадуун абалга.**

А) Багша уншажа эхилнэ, саашань hайнаар уншадаг hурагшад ʏргэлжэлʏʏлнэ.

Б) Ойлгогдоогʏй ʏгэнʏʏд дээрэ хʏдэлмэри:

**Аргатай**- шадамар

**Барлагтай**-гэрэй ажалшадтай

**Гэшʏʏhэн**- модоной hалаа

В) Зохёол бʏхэлеэр хадуун абаhые элирʏʏлгэ.

- Һонин онтохон гʏ?

- Хэн ʏйлэдэгшэ нюур hонирхолтой байбаб?

- Хэн энеэдэтэй, хэн хайратай байбаб? Юундэ?

Г) Текст уншалга, анализ хэлгэ.

- Нюур нюураар уншалга ( hурагшадаар диалог уншуулга)

- Тʏʏжэ уншалга

- Дондог, Далхай баян ямар хʏнʏʏд байгааб?

- Дондогой ойhоо тʏлеэ асархадань, юундэ Далхай баян дураа гутааб?

- Дондог Далхай баянда ямар hургаал ʏгƟƟб, текст сооhоо олоод уншагты.

**5. Бэеэ hорилго**

**6. Шэнэ темэ бэхижʏʏлгэ.**

- Ямар янзын онтохондо ороноб? ( Хʏнэй ажабайдал тухай)

- Юундэ? ( Энэ онтохон соо хʏнэй ажабайдал, тэдэнэй хоорондохи харилсаан тухай хэлэгдэнэ).

Онтохондо тааруу оньhон ʏгэнʏʏдые ологты.

* Ажал хэжэ бэеэ дулаасуулха.
* Эхэ ороноо хамгаалха

Эрэ хүнэй зорилго.

* Ябаhан хʏн яhа зууха

Хэбтэhэн хʏн хээли алдаха.

* Нэрээ хухаранхаар,

Яhаа хухарhан дээрэ.

- Ямар hургаал заабари энэ онтохонhоо ƟƟртƟƟ абаабта?

- Юундэ энэ онтохон «Аргатай тʏлеэшэн» гэжэ нэрэтэйб?

- Υнэхөөрөөшье, гэшүүhэтэй түлеэ хахалхада хүшэр, харин түлихэдэ, дулаа үгэсэтэй байдаг.

(Энэ онтохоной удхаар информационно карта хэрэглэн, хэшээлээ үнгэргэжэ болохо).

**7. Хэшээлэй дʏн.**

- Энэ хэшээлдээ ямар шэнэ юумэ мэдэхэ болообта?

- Ямар янзын онтохонтой мʏнɵɵдэр танилсаабди?

- Юун эгээ hонирхолтой байгааб? Юундэ?

**8. Гэрэй даабари**. Онтохо ʏшɵɵ дахин уншаад, нюур нюураар уншалга бэлдээд ерэхэ.